ເມື່ອວັນອັງຄານທີ່ຜ່ານມາ ອິນເທວ (Intel) ໄດ້ປະກາດເປີດຕົວຊິບທີ່ຫລາຍຄົນລໍຄອຍ ນັ້ນກໍຄື ໂພເຊດເຊີລ໌ Atom ສຳລັບອຸປະກອນພົກພາຢ່າງສມາດໂຟນ (smartphone) ແລະແທັບເລັດ (tablet) ຊຶ່ງຕ້ອງຍອມຮັບວ່າ ມີຜູ້ຫລິ້ນໃນຢູ່ຕະຫລາດນີ້ຫລາຍລາຍ ດັ່ງນັ້ນການເຂົ້າມາເປີດຕະຫລາດໃນສະຫມໍລະພູມນີ້ຂອງອິນເທວຈຶ່ງບໍ່ອາດສຳເລັດໂດຍງ່າຍເທົ່າ ກັບໃນຕະຫລາດພີຊີທີ່ຄອບຄອງຢູ່ໃນປະຈຸບັນ
“ຊີພີຍູທີອິນເທວຕ້ອງການໃຊ້ເຈາະຕະຫລາດອຸປະກອນສະມາດໂຟນ ແລະແທັບເລັດນັ້ນ ໂດຍກ່ອນໜ້ານີ້ຈະຮູ້ຈັກກັນໃນໂຄ໊ດເນມວ່າ Moorestown ຊຶ່ງກໍຄືໂພເຊດເຊີລ໌ໃນຕະກູນ Atom Z6 ” Pankaj Kedia ຜູ້ອຳນວຍການຝ່າຍ Ultra Mobility Group ກ່າວ ທີ່ຜ່ານມາຊິບ Atom ຂອງອິນເທວຈະໃຊ້ສຳລັບເນັດບຸ໊ກ ຊຶ່ງໂພເຊດເຊີລ໌ຕະກູນດັ່ງກ່າວຖືກນຳໄປໃຊ້ໃນເຫລົ່າບັນດາຜູ້ຜະລິດຢ່າງກວ້າງຂວາງ
“ເປົ້າໝາຍຫລັກຂອງ Moorestown ຄື ການເຂົ້າສູ່ຕະຫລາດສມາດໂຟນ ແຕ່ດ້ວຍປະສິດທິພາບຂອງມັນຍັງເໝາະກັບຕະຫລາດແທັບເລັດດ້ວຍ” Kedia ກ່າວ ແພັກເກດຂອງຊິບທັງໝົດຂອງ Atom Z6 ຈະມີລັກສະນະເປັນ system-on-chip (soc) ໂດຍປະກອບດ້ວຍຊິລິກອນ 2 ອັນເຮັດວຽກຮ່ວມກັນ (ເທກໂນໂລຍີການຜະລິດ 45nm ແລະມີຊານຊິດເຕີລ໌ 140 ລ້ານຕົວ) ຊຶ່ງ soc ຄື “ສະຫມອງຂອງສະມາດໂຟນ” ທີ່ສາມາດເຮັດວຽກໜັກໆ ເກືອບທັງໝົດຕັ້ງແຕ່ ການປະມວນຜົນຂໍ້ມູນທີ່ເປັນແກນຫລັກຂອງການເຮັດວຽກໄປຈົນເຖິງການ ຈັດການສະຕີມມິ່ງຂອງວິດີໂອ ແລະອໍດິໂອ ຕະຫລອດຈົນກາຟິກ 3D”ເວລານີ້ສະຖາປັດຍະກຳ Atom ໄດ້ຖືກນິຍາມໃຫ້ເປັນຊີພີຍູໃນຕະຫລາດສະມາດໂຟນລະດັບໄຮເອັນດ໌” Baliappa Kuttanna ຫົວໜ້າຝ່າຍສະຖາປັດຍະກຳ Atom ກ່າວ
“ແພດຟອລ໌ມ Moorestown ໄດ້ຮັບການອອກແບບໃຫ້ໃຊ້ພະລັງງານຕ່ຳຫລາຍ (1.75% ຂອງໂພເຊດເຊີລ໌ອາຕອມທີໃຊ້ໃນເນັດບຸ໊ກ) ໂດຍສະເພາະເມື່ອທຽບກັບໂພເຊດເຊີລ໌ ອື່ນໆ ຂອງອິນເທວ ຊຶ່ງຄວາມສາມາດໃນການສະເເຕນບາຍໄດ້ 10 ມື້ (ທຽບຊັ້ນ BlackBerry) ຂະນະທີ່ການໃຊ້ງານທົ່ວໄປຢ່າງທ່ອງເວັບ ເບິ່ງໜັງ ຈະສາມາດໃຊ້ໄດ້ດົນເຖິງ 5 ຊົ່ວໂມງ” Kedia ກ່າວ ດ້ວຍເຫດນີ້ ການຈັດການພະລັງງານຂອງ Moorestown ຈຶ່ງແຂ່ງຂັນກັບສະມາດໂຟນໄຮເອັນດ໌ໄດ້ Kedia ຍັງກ່າວອີກດ້ວຍວ່າ “ເມື່ອໃຊ້ແພດຟອລ໌ມຂອງ Moorestown ເທິງສະມາດໂຟນ ຜູ້ໃຊ້ຈະໄດ້ຮັບປະສົບການໃນການຮັບຊົມເວັບເພດທີ່ສຸດຍອດ ຕົວຢ່າງເຊັ່ນ ເວັບໄຊຕ໌ທີ່ໃຊ້ JavaScript ຫລາຍໆ Moorestown ສາມາດປະມວນຜົນໄດ້ພາຍໃນບໍ່ເຖິງ 2 ວິນາທີ ໃນຂະນະທີ່ສະມາດໂຟນທີ່ດີທີ່ສຸດໃນຂະນະນີ້ຈະໃຊ້ເວລາຫລາຍກວ່າ 3 ວິນາທີ ຫລື ອາດຈະ 9 – 10 ວິນາທີ ” ຄວາມໄວຂອງ Moorestown ຈະຢູ່ທີ່ 1.5GHz ສຳລັບສະມາດໂຟນ (Snapdragon ຂອງ Qualcomm ທີໃຊ້ໃນ Nexus One ແລະ HTC Desire ຈະຢູ່ທີ່ 1GHz) ແລະຈະມີເວີລ໌ຊັນ 1.9GHz ທີ່ໃຊ້ສຳລັບອຸປະກອນໂມບາຍຢ່າງເຊັ່ນ ແທັບເລັດ
ເທກໂນໂລຍີໂພເຊດເຊີລ໌ Atom ລຸ້ນໃໝ່ນີ້ຈະສະໜັບສະໜູນລະບົບປະຕິບັດການ Linux OS (ກ່ອນໜ້ານີ້ Intel ແລະ Nokia ເຄີຍຮ່ວມກັນພັດທະນາໂອເອດທີໃຊ້ລິນຸກທັງ MeeGo ແລະ Mobiln ຊຶ່ງແນ່ນອນວ່າ ລວມເຖິງ Android ຂອງ Google ດ້ວຍ “ຊອຟົແວລ໌ເປັນອົງປະກອບທີ່ສຳຄັນຫລາຍຂອງເທກໂນໂລຍີ” Kedia ກ່າວ ໂດຍຊອຟົແວລ໌ທີ່ແພດຟອລ໌ມະຂອງອິນເທວສະໜັບສະໜູນກໍໄດ້ແກ່ Flash ຂອງ Adobe System, Silveright ຂອງ Microsoft, Fuugo Internet TV ຂອງ Axel ແລະ Skype
Credit: Arip.co.th